
	1.
	Likumprojekts (grozījumi)
 Grozījumi likumā "Par piesārņojumu"
	Iebildums
Vēršam uzmanību, ka saskaņā ar Dzīvnieku aizsardzības likuma 5. panta otrās daļas 3. punktā noteikto, dzīvnieka īpašnieka pienākums ir nodrošināt, lai dzīvnieks netraucētu un neapdraudētu cilvēkus vai citus dzīvniekus.

Ņemot vērā Tiesībsarga biroja 2025. gada 1. augusta atzinumā pārbaudes lietā Nr. 2024-71-22F norādīto, izvērtējot spēkā esošo normatīvo regulējumu, tā pieņemšanas procesu un realizāciju praksē, ņemot vērā pašvaldību viedokli un statistiku, kad dzīvnieka radīts traucējums nav saistīts ar labturības noteikumu pārkāpumu, secināts, ka šobrīd spēkā esošais normatīvais regulējums nav pietiekami efektīvs, lai samērīgi aizsargātu apkārtējo cilvēku tiesības uz labvēlīgu vidi no dzīvnieka radītiem trokšņiem. Atzinumā uzsvērts, ka valstij ir pozitīvs pienākums rūpēties, lai tiktu izstrādāts tāds tiesisks regulējums, kas var pasargāt iedzīvotāju tiesības uz labvēlīgu vidi un veselību dzīvnieku radīto traucējumu gadījumā.

Vienlaikus saskaņā ar likuma “Par piesārņojumu” 1. panta pirmās daļas 12.1 punktā noteikto, jau šobrīd definīcijā par  troksni (troksnis - ir gaisa vidē nevēlamas, traucējošas visu veidu skaņas, kas rada diskomfortu, ietekmē dzirdi un traucē akustisko saziņu) ir minētas visu veidu skaņas, kas rada diskomfortu, tātad, tai skaitā dzīvnieku radītās skaņas jeb troksni.

Ņemot vērā sniegtos apsvērumus, kā arī to, ka pašvaldība primāri risina un nodrošina iedzīvotāju tiesības uz mieru, novēršot dzīvnieku radītos trokšņa piesārņojumu, lūdzu papildināt likumprojekta “Grozījumi likumā “Par piesārņojumu”” 18.1 panta piekto daļu, kā arī minētā panta piektās daļas 2.punktu.
Piedāvātā redakcija
1) Papildināt 18.1 panta piekto daļu pēc vārdiem “izklaides darbību rezultātā” ar vārdiem “kā arī aizsardzību pret troksni, ko rada dzīvnieki”. 2) Papildināt 18.1 panta piektās daļas 2. punktu pēc vārdiem “iekārtu izmantošanai” ar vārdiem "dzīvnieku radītā trokšņa ierobežošanai”.
	Ģirts Stenders (ZM)

	2.
	Likumprojekts (grozījumi)
 Grozījumi likumā "Par piesārņojumu"
	Iebildums
Vēršam uzmanību, ka likumprojekta grozījumi neparedz kopumā pārņemt Direktīvas 2024/1785 39) punktu, proti "VIA nodaļa - Īpaši noteikumi attiecībā uz mājputnu un cūku audzēšanu", lai gan anotācijas 1.1. Apraksts un 1.2. Mērķis sadaļās ir norādīts, ka likumprojekts izstrādāts, lai pārņemtu Eiropas parlamenta un Padomes 2024. gada 24. aprīļa direktīvas (ES) 2024/1785 ar ko groza Eiropas Parlamenta un Padomes Direktīvu 2010/75/ES par rūpnieciskajām emisijām (piesārņojuma integrēta novēršana un kontrole) un Padomes Direktīvu 1999/31/EK par atkritumu poligoniem noteiktās prasības. Lūdzam izvērtēt un ietvert likumprojektā Direktīvas 2024/1785 39) punkta VIA nodaļas atbilstošos pantus, lai nodrošinātu skaidru un nepārprotamu prasību pārņemšanu un izpildi.

Piedāvātā redakcija
-
	Ineta Lavrinoviča (ZM)

	3.
	Likumprojekts (grozījumi)
1.
	Iebildums
Lūdzam papildināt likumprojekta 1. punktu ar definīciju "ekspluatācijas noteikumi" atbilstoši direktīvas 2024/1785 12.a) punktam. Jo likumprojekta  41. panta 109. punkta pašreizējā redakcijā lietotajam "Eiropas Savienības ekspluatācijas noteikumi" terminam nav skaidrojuma. Vienlaikus lūdzam izvērtēt un nepieciešamības gadījumā papildināt visā likumprojektā attiecīgos pantus un punktus ar vārdiem "ekspluatācijas noteikumi', jo īpaši attiecībā uz pantiem un punktiem par piesārņojošas darbības A kategorijas atļauju izsniegšanu un C kategorijas reģistrēšanu mājputnu un cūku audzēšanas iekārtām.
Lai nodrošinātu tiesisko skaidrību un nepārprotamu likumprojektā lietotā termina piemērošanu, lūdzam likumprojekta 1. punktu papildināt šādā redakcijā:
Piedāvātā redakcija
"ekspluatācijas noteikumi - ir noteikumi, kuri ietverti atļaujās vai vispārīgajos saistošajos noteikumos attiecībā uz Ia pielikumā minēto darbību veikšanu un kuros norādītas emisiju robežvērtības, vides snieguma robežvērtības, saistītās monitoringa prasības un attiecīgā gadījumā prakse, kā veicama izkliedēšana uz zemes, piesārņojuma novēršanas un mazināšanas prakse, barības vielu apsaimniekošana, barības sagatavošana, izmitināšana, kūtsmēslu apsaimniekošana, tostarp savākšana, uzglabāšana, pārstrāde, kūtsmēslu izkliedēšana uz zemes, un mirušu dzīvnieku uzglabāšana, un kuri atbilst labāko pieejamo tehnisko paņēmienu izmantošanai."
	Ineta Lavrinoviča (ZM)

	4.
	Likumprojekts (grozījumi)
8. pants. 11.13 pants. Apkures iekārtu radītā gaisa piesārņojuma ierobežošana
	Iebildums
Regulējumā nav pietiekami skaidri norādīts, kādam objektīvam pamatojumam jāpastāv, lai pašvaldība varētu lemt par aizliegumu vai ierobežojumu piemērošanu. Salīdzinājumam, likumprojekta 11.¹⁴ panta ceturtā daļa paredz, ka transporta radītā gaisa piesārņojuma samazināšanai noteiktie ierobežojumi ir jāpamato pašvaldības ilgtermiņa gaisa kvalitātes plānā. Tāpat likuma 14. panta otrā daļa paredz, ka ierobežojumi vai aizliegumi piesārņojošām darbībām tiek noteikti gadījumos, kad noteiktā teritorijā ir pārsniegti vai var tikt pārsniegti vides kvalitātes normatīvu robežlielumi un šādi ierobežojumi tiek balstīti attiecīgā plānošanas dokumentā. Savukārt 11.¹³ pants neparedz līdzvērtīgus nosacījumus un neietver skaidru sasaisti ar gaisa kvalitātes novērtējuma rezultātiem vai plānošanas dokumentiem. Zemkopības ministrija uzskata, ka ierobežojumu noteikšanai nepieciešams: konstatēts gaisa kvalitātes normatīva vai piesardzības sliekšņa pārsniegums, gaisa kvalitātes modelēšanas rezultāti, pašvaldības ilgtermiņa gaisa kvalitātes plānā konstatētas problēmas vai cits objektīvs pamatojums. Tāpat nav noteikta kārtība, kādā izvērtējams individuālās apkures ieguldījums konkrētajā gaisa piesārņojumā, alternatīvu siltumapgādes risinājumu pieejamība un plānoto ierobežojumu samērīgums. Ņemot vērā minēto, uzskatām, ka 11.¹³ pantā paredzētais regulējums būtu precizējams, nosakot skaidrus un pārbaudāmus kritērijus, kādos gadījumos pašvaldība ir tiesīga noteikt šajā pantā paredzētos ierobežojumus, vai paredzot deleģējumu Ministru kabinetam noteikt kritērijus un metodiku, pēc kuriem pašvaldība izvērtē nepieciešamību noteikt attiecīgos ierobežojumus.
Piedāvātā redakcija
-
	Diāna Rupeika (ZM)

	5.
	Likumprojekts (grozījumi)
8. pants. (4) Šajā pantā minēto saistošos noteikumu prasības, kas attiecas uz esošajām apkures iekārtām stājas spēkā ne agrāk kā vienu gadu pēc saistošo noteikumu publicēšanas oficiālajā izdevumā "Latvijas Vēstnesis".
	Iebildums
Nav pietiekami pamatots tas, kāpēc attiecībā uz esošajām apkures iekārtām saistošo noteikumu prasības stājas spēkā ne agrāk kā vienu gadu pēc to publicēšanas. Anotācijā termiņa izvēle pamatota vienīgi ar norādi, ka regulējums var skart privātpersonas un mazos uzņēmumus, tomēr nav vērtēts, vai viena gada periods ir objektīvi pietiekams prasību izpildei. Anotācijā kā iespējamās alternatīvas minēti siltumsūkņi, elektroenerģija, saules enerģijas risinājumi un centralizētā siltumapgāde, taču nav analizēts laiks, kas nepieciešams šo risinājumu ieviešanai praksē. Daudzos gadījumos apkures sistēmas nomaiņa ir saistīta ar jaunu elektroapgādes pieslēgumu izbūvi vai esošo jaudu palielināšanu, projektēšanu, būvdarbiem un citu infrastruktūras risinājumu īstenošanu, kuru realizācija var pārsniegt vienu gadu. Apsverama 11.13 panta ceturtās daļas precizēšana, nosakot, ka prasības attiecībā uz esošajām apkures iekārtām stājas spēkā ne agrāk kā divus gadus pēc saistošo noteikumu publicēšanas.
Piedāvātā redakcija
-
	Diāna Rupeika (ZM)

	6.
	Likumprojekts (grozījumi)
8. pants. (3) Teritorijās, kur tiek pārsniegti gaisa kvalitātes normatīvi vai kur pastāv risks tos pārsniegt, kā arī, kur jaunu objektu būvniecība var radīt smaku normatīva pārsniegumus, pašvaldība, izstrādājot teritorijas plānojumu:
	Iebildums
Lūdzam precizēt likumprojekta 8. panta 11.15 panta trešo daļu, nosakot objektīvu un vienotu kārtību kā teritorijas plānojuma izstrādes laikā konstatējams, ka jauna objekta būvniecība var radīt smaku normatīva pārsniegumu. Īpaši tas attiecināms uz objektiem, kuri ir tikai plānoti, bet vēl nav zināmi tā tehnoloģiskie risinājumi, dzīvnieku skaits, ventilācijas risinājumi un citi emisiju raksturojošie parametri.

 
Piedāvātā redakcija
-
	Ineta Lavrinoviča (ZM)

	7.
	Likumprojekts (grozījumi)
16. pants. "(11) Valsts vides dienests var reģistrēt dzīvnieku novietni kā C kategorijas piesārņojošo darbību bez iesnieguma saņemšanas no operatora, ja dzīvnieku skaits novietnē pamatojoties uz Lauku atbalsta dienesta informācijas sistēmas dzīvnieku reģistra datiem, sasniedz C kategorijas piesārņojošai darbībai noteikto slieksni. Ja nepieciešams, Dienests pirms reģistrācijas veikšanas pieprasa operatoram papildu informāciju."
	Iebildums
Lūdzam norādīt 1.1 punkta otrā teikumā pilnu iestādes nosaukumu vārda "Dienests" vietā. No patreizējās redakcijas nav saprotams kurš "Dienests" ir domāts, jo šajā pantā ir minēts gan Valsts vides dienests, gan Lauku atbalsta dienests.
Vienlaikus vēršam uzmanību, ka saskaņā ar likumprojekta 24. panta (1) daļu - operatoram ir jāsniedz iesniegums, bet saskaņā ar šo punktu tas nav jāsniedz. Lai nodrošinātu skaidru normas izpratni, lūdzam izvērtēt un precizēt 24. panta (1) daļu, lai operatoram ir skaidrs kuros gadījumos un kad ir jāsniedz vai nav jāsniedz iesniegums C kategorijas reģistrēšanai attiecībā uz piesārņojošas darbības reģistrāciju dzīvnieku novietnēm.

Piedāvātā redakcija
-
	Ineta Lavrinoviča (ZM)

	8.
	Likumprojekts (grozījumi)
41. pants. "89. Līdz šā likuma 11.9 panta trešajā daļā minētā plāna apstiprināšanai Ministru kabinetā spēkā ir "Smalko daļiņu, amonjaka, slāpekļa oksīdu, gaistošo organisko savienojumu un sēra dioksīda emisiju samazināšanas plāns 2026.‒2030. gadam" (apstiprināts ar Ministru kabineta 2026. gada 29. janvāra rīkojumu Nr. 35 "Smalko daļiņu, amonjaka, slāpekļa oksīdu, gaistošo organisko savienojumu un sēra dioksīda emisiju samazināšanas plāns 2026.‒2030. gadam"), kuru aktualizē šā likuma 11.9 panta trešajā daļā noteiktajā kārtībā.
90. Klimata un enerģētikas ministrija līdz 2027.gada 1.janvārim šā likuma 115. panta otrajā daļā, 116.pantā un 119.panta sestajā daļā minētajiem Ministru kabineta noteikumiem precizē to izdošanas tiesisko pamatojumu, neizdodot tos jaunā redakcijā.
91. Šī likuma 11.15 panta otrajā, trešajā un ceturtajā daļā noteiktās prasības piemērojamas teritorijas plānojumiem, kuru izstrāde uzsākta pēc šī likuma stāšanās spēkā. Šī likuma 11.15 panta trešajā daļā noteiktais nosacījums attiecībā uz gaisa kvalitātes aspektu ņemšanu vērā, izvietojot jaunus gaisu piesārņojošos objektus neattiecas uz pašvaldībām, kurās netiek veikts gaisa kvalitātes monitorings un kurās nav pieejami dati par konkrētajā teritorijā esošo gaisa piesārņojuma līmeni.
92. Ministru kabinets līdz 2027. gada 31. decembrim izdod šā likuma 12. panta 2.1 daļā minētos noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2027. gada 31. decembrim, ir piemērojami Ministru kabineta 2005. gada 25. oktobra noteikumi Nr. 804 "Noteikumi par augsnes un grunts kvalitātes normatīviem".
93. Ministru kabinets līdz 2027. gada 31. decembrim izdod šā likuma 11. panta otrajā daļā 22., 23. un 24. punktā, 11.2 panta trešajā daļā, 11.3 panta trešajā daļā, 11.12 panta astotajā daļā, 11.15 panta sestajā un septītajā daļā minētos noteikumus. 
94. Šā likuma 23. panta 1.1 daļā noteiktā prasība, ka C kategorijas piesārņojošas darbības dzīvnieku novietņu reģistrāciju veic izmantojot Lauku atbalsta dienesta informācijas sistēmas dzīvnieku reģistra datus, stājas spēkā 2028. gada 1. martā.
95.  Lai izpildītu šā likuma 23.panta trešajā daļā doto deleģējumu, Ministru kabinets līdz 2027. gada 31. decembrim veic grozījumus Ministru kabineta 2021. gada 7. janvāra noteikumos Nr. 17 "Noteikumi par gaisa piesārņojuma ierobežošanu no sadedzināšanas iekārtām".
96. Ministru kabinets līdz 2027. gada 31. decembrim izdod šā likuma 32.17 panta trīspadsmitās daļas 7. punktā un 32.19 panta otrajā daļā minētos noteikumus.
97. Ministru kabinets līdz 2027. gada 31. decembrim izdod šā likuma 65. panta septītajā daļā 1. un 2. punktā minētos noteikumus.  
98. Šā likuma 13.panta piektā daļa stājas spēkā ar 2030.gada 1.janvāri.
99. Šā likuma 31.panta pirmās daļas 1.1, 4.1, 7.2 punktā un 3.1 un 6.1 daļā noteiktās prasības piemēro piesārņojošām darbībām (iekārtām), kuras minētas šā likuma 1. pielikumā:
1) četru gadu laikā no labāko pieejamo tehnisko paņēmienu secinājumu publicēšanas dienas, ja tie attiecībā uz iekārtas galveno darbību publicēti pēc 2026. gada 1. jūlija;  
2) ja atļauja pirmo reizi izdota pēc secinājumu par labāko pieejamo tehnisko paņēmienu publicēšanas dienas, minētās prasības piemēro no labāko pieejamo tehnisko paņēmienu secinājumu publicēšanas dienas.  
100. Piesārņojošām darbībām (iekārtām), kuru veikšanai  A kategorijas piesārņojošas darbības atļauja izsniegta vai iesniegts pieteikums atļaujas saņemšanai pirms grozījumu spēkā stāšanās ar nosacījumu, ka piesārņojošā darbība tiks uzsākta ne vēlāk kā 2027. gada 1. jūlijā, šā likuma 10. panta trešās daļas  un 31. panta pirmās daļas 1., 2., 3.1 punktā un sestajā daļā minētās prasības saskaņā ar jauno redakciju piemēro, ja atļauju pārskata vai atjaunina, vai četru gadu laikā no labāko pieejamo tehnisko paņēmienu secinājumu publicēšanas dienas, ja tie attiecībā uz iekārtas galveno darbību publicēti pēc 2026. gada 1. jūlija, vai līdz 2036. gada 1. septembrim, atkarībā no tā, kurš termiņš iestājas agrāk. 
101. Piesārņojošām darbībām (iekārtām), kuru veikšanai  A kategorijas piesārņojošas darbības atļauja izsniegta pirms grozījumu spēkā stāšanās, šā likuma 31. panta trešās daļas jauno redakciju piemēro četru gadu laikā no labāko pieejamo tehnisko paņēmienu secinājumu publicēšanas dienas, ja tie attiecībā uz iekārtas galveno darbību publicēti pēc 2026. gada 1. jūlija, vai ja atļauju pārskata vai atjauno, vai līdz 2036. gada 1. septembrim - atkarībā no tā, kurš termiņš iestājas agrāk. 
102. Līdz šā likuma pārejas noteikumu 99., 100. un 101. punktā noteikto nosacījumu iestāšanās dienai A kategorijas piesārņojošām darbībām piemērojamas šā likuma prasības redakcijā, kas bija spēkā līdz grozījumu spēkā stāšanās dienai. 
103. Piesārņojošām darbībām (iekārtām), kuras minētas šā likuma 1. pielikuma otrās daļas 3. punkta "a1)" apakšpunktā  un sestās daļas 2. punktā (attiecībā uz apdari) prasības piemēro saskaņā ar šā likuma redakciju, izņemot  šā likuma 31. panta pirmās daļas 1.1, 4.1, 7.2 punktā un 3.1 un 6.1 daļā noteiktās prasības piemēro četru gadu laikā pēc 2026. gada 1. jūlija. 
104. Piesārņojošām darbībām (iekārtām), kuras minētas šā likuma 1. pielikuma pirmās daļas  4. punktā (pirolīzes iekārtas), otrās daļas 3. punkta "b" apakšpunktā un 7. punktā kā arī trešās daļas 7. punktā, šā likuma 31. panta pirmās daļas 1.1, 4.1, 7.2 punktā un 3.1 un 6.1 daļā noteiktās prasības piemēro piemēro četru gadu laikā no labāko pieejamo tehnisko paņēmienu secinājumu publicēšanas dienas, ja tie attiecībā uz iekārtas galveno darbību publicēti pēc 2026. gada 1. jūlija, vai ja atļauju pārskata vai atjauno, vai līdz 2034. gada 1. septembrim - atkarībā no tā, kurš termiņš iestājas agrāk. Līdz tam ir piemērojamas šā likuma prasības redakcijā, kas bija spēkā līdz grozījumu spēkā stāšanās dienai. 
105. Ja A kategorijas piesārņojošās darbības atļauja pirmo reizi izdota pēc tam, kad attiecīgajai nozarei ir publicēti secinājumi par labākajiem pieejamiem tehniskajiem paņēmieniem, kas izdoti pēc 2026. gada 1. jūlija, tos piemēro no labāko pieejamo tehnisko paņēmienu secinājumu publicēšanas dienas. 
106. Šā likuma 31. panta sestajā daļā piemērojamās atkāpes, kuras Valsts vides dienests piešķīris pirms grozījumu spēkā stāšanās, paliek spēkā līdz brīdim, kad Valsts vides dienests atkārtoti novērtē, vai atkāpe ir pamatota četru gadu laikā, vai, ja pārskata atļaujas nosacījumus, pārskata arī noteiktās atkāpes, atkarībā no tā, kas ir agrāk, bet ne vēlāk kā līdz 2030. gada 30. jūnijam.
107. Šā likuma 31. panta septītajā daļā piemērojamās atkāpes jaunu tehnisko paņēmienu testēšanai un izmantošanai, kuras Valsts vides dienests ir piešķīris pirms grozījumu spēkā stāšanās dienas, paliek spēkā līdz atļaujā noteiktā termiņa beigām. Pēc atļaujā norādītā laikposma beigām tehniskā paņēmiena testēšanu pārtrauc, vai arī jāsasniedz vismaz ar labākajiem pieejamiem tehniskajiem paņēmieniem saistītie emisiju līmeņi. 
108. Šā likuma 1. pielikuma sestās daļas 6. punkts zaudēs spēku līdz ar 1. pielikuma sestās daļas 6.1 punkta spēkā stāšanos. 
109. Šā likuma 1.pielikuma sestās sadaļas 6.1 punktā noteiktās prasības lauksaimniecības dzīvnieku audzēšanas iekārtām piemēro pakāpeniski, atkarībā no Eiropas Komisijas ekspluatācijas noteikumu cūku un mājputnu audzēšanai spēkā stāšanās šādos termiņos: 
1) četru gadu laikā, ja dzīvnieku vienību skaits ir 600 vai vairāk;  
2) piecu gadu laikā, ja dzīvnieku vienību skaits ir 400 vai vairāk; 
3) sešu gadu laikā, attiecībā uz kurām attiecas 1. pielikuma sestās daļas 6.1 punkts.  
110. Līdz šā likuma pārejas noteikumu 109. punktā noteikto termiņu iestāšanās dienai lauksaimniecības dzīvnieku audzēšanas iekārtām piemēro šā likuma prasības redakcijā, kas bija spēkā līdz grozījumu spēkā stāšanās dienai. 
111. Šā likuma 51.1 panta ceturtajā daļā minēto kompensāciju par veselībai nodarīto kaitējumu privātpersona var pieprasīt par A kategorijas piesārņojošas darbības operatora pārkāpumu, kuram ir bijusi ietekme uz veselību un konstatēta cēloņsakarība, ja pārkāpums izdarīts pēc šā likuma grozījumu spēkā stāšanās datuma.
112. Ministru kabinets līdz 2027. gada 1. jūlijam izdod šā likuma 64.1 panta otrajā daļā minētos noteikumus."
	Iebildums
Lūdzam likumprojekta 41. panta - Pārejas noteikumi 109. un 110. punktā svītrot vārdus "lauksaimniecības dzīvnieku", jo Direktīvas 2024/1785 prasības attiecas tikai uz cūku un mājputnu audzēšanas iekārtām. Piedāvājam izteikt šādā redakcijā:


 
Piedāvātā redakcija
"109. Šā likuma 1. pielikuma sestās sadaļas 6.1 punktā noteiktās prasības cūku un mājputnu audzēšanas iekārtām piemēro pakāpeniski, atkarībā no Eiropas Komisijas ekspluatācijas noteikumu cūku un mājputnu audzēšanai spēkā stāšanās šādos termiņos:"
"110. Līdz šā likuma pārejas noteikumu 109. punktā noteikto termiņu iestāšanās dienai cūku un mājputnu audzēšanas iekārtām piemēro šā likuma prasības redakcijā, kas bija spēkā līdz grozījumu spēkā stāšanās dienai."

	Ineta Lavrinoviča (ZM)

	9.
	Likumprojekts (grozījumi)
43. pants. "61) iekārtas mājputnu un cūku audzēšanai – piesārņojošas darbības, kas saistītas ar lauksaimniecības dzīvnieku audzēšanu un kuru jaudu nosaka dzīvnieku skaitu pārrēķinot liellopu vienībās (turpmāk – LLV), izmantojot šā likuma 1.2 pielikumā atsevišķām dzīvnieku kategorijām noteiktos koeficientus, ja tās sasniedz vai pārsniedz šādus sliekšņus:  
a) cūku audzēšana, ja kopējā jauda ir 350 LLV vai vairāk;
b) tikai dējējvistu audzēšana, ja kopējā jauda ir 300 LLV vai vairāk;
c) tikai citu mājputnu audzēšana, ja kopējā jauda ir 280 LLV vai vairāk;
d) jaukta veida cūku un mājputnu audzēšana, ja kopējā jauda ir 380 LLV vai vairāk.
Piezīmes:
mājputni, kas definēti Eiropas Parlamenta un Padomes 2016. gada 9. marta Regulā (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā ("Dzīvnieku veselības tiesību akts"); 
cūkas atbilstoši lauksaimniecību dzīvnieku jomas regulējošajiem normatīvajiem aktiem"   
	Iebildums
Neatbalstām 43. panta 1. pielikuma 61) punktā pēdējā teikuma redakciju "cūkas atbilstoši lauksaimniecību dzīvnieku jomas regulējošajiem normatīvajiem aktiem" , jo nav skaidrs kuri konkrēti regulējošie normatīvie akti tiks ņemti vērā. Normatīvie akti lauksaimniecības dzīvnieku jomā ir vairāki, kuros ir noteikta cūku definīcija. Lūdzam likumprojektā un anotācijā konkrēti norādīt, saskaņā ar kuru normatīvo aktu tiks noteikta cūku definīcija.

Piedāvātā redakcija
-
	Ineta Lavrinoviča (ZM)

	10.
	Likumprojekts (grozījumi)
43. pants. "62) Šā daļas 6.1 punkta prasības nepiemēro cūku un mājputnu audzēšanas darbībām: 
a) ja audzēšanu veic ar bioloģiskās audzēšanas režīmiem, atbilstoši Eiropas Parlamenta un Padomes 2018.gada 30.maija regulai (ES) 2018/848 par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007; 
b) ja vienlaikus izpildās šādi nosacījumi - dzīvnieku blīvums ir mazāks par 2 LLV/ha, dzīvniekus izmanto tikai noganīšanai vai lopbarības audzēšanai, vai lai iegūtu barību dzīvnieku barošanai, un dzīvniekus lielu daļu laika gadā tur āra apstākļos vai sezonāli tur āra apstākļos."
	Iebildums
Neatbalstām 43. panta 1. pielikuma 62) punkta b) apakšpunktā esošo redakciju "ja vienlaikus izpildās šādi nosacījumi", jo Direktīvas 2024/1785 II pielikuma Ia pielikums 1. un 3. punkts neparedz, ka nosacījumiem jāizpildās vienlaikus, bet gan paredz izvēles iespējas "vai". Lūdzam precizēt b) apakšpunktu atbilstoši Direktīvas 2024/1785 II pielikuma Ia pielikums 1. un 3. punktam. Piedāvājam izteikt šādā redakcijā:
 
Piedāvātā redakcija
"b) ja dzīvnieku blīvums ir mazāks par 2 LLV/ha un dzīvniekus izmanto tikai noganīšanai vai lopbarības audzēšanai, vai lai iegūtu barību dzīvnieku barošanai, un dzīvniekus lielāko laika daļu gadā vai sezonāli tur āra apstākļos."
	Ineta Lavrinoviča (ZM)

	11.
	Likumprojekts (grozījumi)
44. pants. "Likuma "Par piesārņojumu" 1.2 pielikums
Mājputnu un cūku liellopu vienību noteikšanai piemērojamie koeficienti Nosakot iekārtas jaudu, ja divas vai vairākas iekārtas atrodas tuvu viena otrai un ja tām ir viens un tas pats operators vai vairāki operatori, kas savstarpēji ir ekonomiski vai juridiski saistīti, šo iekārtu jaudu summē.  

	Nr. p. k.
	Dzīvnieks
	Koeficients

	1.
	Vaislas sivēnmāte (> 50 kg) 
	0,500

	2. 
	Sivēni (līdz 20 kilogramiem) 
	0,027

	3.
	Citas cūkas
	0,300

	4. 
	Dējējvistas*
	0,014

	5.
	Broileri
	0,007

	6.
	Tītari 
	0,030

	7.
	Pīles
	0,010

	8.
	Zosis
	0,020

	9.
	Strausi
	0,350

	10.
	Citi mājputni
	0,001


Piezīme: * jaukta veida mājputnu audzēšanā (ieskaitot  dējējvistas) piemērojamais svēruma koeficients dējējvistām ir 0,93 ( 280 LLV/ 300 LLV)
	Iebildums
Lūdzam precizēt likumprojekta 44. punkta 1.2 pielikuma teikumu “Nosakot iekārtas jaudu, ja divas vai vairākas iekārtas atrodas tuvu viena otrai un ja tām ir viens un tas pats operators vai vairāki operatori, kas savstarpēji ir ekonomiski vai juridiski saistīti, šo iekārtu jaudu summē”, nosakot objektīvus kritērijus, pēc kuriem identificējamas summējamās iekārtas, tostarp nosakot, ko nozīmē “atrodas tuvu viena otrai”, kā arī kārtību, kādā konstatējama operatoru ekonomiskā vai juridiskā saistība.
Vienlaikus, lūdzam arī redakcionāli precizēt likumprojekta 44. punkta 1.2 pielikuma  nosaukumu "Mājputnu un cūku liellopu vienību noteikšanai piemērojamie koeficienti", jo esošais formulējums apgrūtina piemērotas normas izpratni. Piedāvājam izteikt šādā redakcijā:
Piedāvātā redakcija
"Piemērojamie koeficienti liellopu vienību aprēķināšanai mājputniem un cūkām"
	Ineta Lavrinoviča (ZM)

	12.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijas sadaļās 1.1. Apraksts un 1.2. Mērķis ir norādīts, ka likumprojekts izstrādāts, lai pārņemtu Eiropas parlamenta un Padomes 2024.gada 24.aprīļa direktīvas (ES) 2024/1785 ar ko groza Eiropas Parlamenta un Padomes Direktīvu 2010/75/ES par rūpnieciskajām emisijām (piesārņojuma integrēta novēršana un kontrole) un Padomes Direktīvu 1999/31/EK par atkritumu poligoniem noteiktās prasības. Taču no esošās likumprojekta grozījumu redakcijas tas nav saprotams. Lūdzam anotācijas sadaļā 1.3. Pašreizējā situācija, problēmas un risinājumi, skaidrot kā tiks ieviests direktīvas 2024/1785 39) punkts, proti 'VIA nodaļa  - Īpaši noteikumi attiecībā uz mājputnu un cūku audzēšanu", tostarp attiecībā uz šīs nodaļas darbības jomā ietilpstošo iekārtu ekspluatācijas atbilstību 70.i pantā minētajiem vienotajiem nosacījumiem ekspluatācijas noteikumu ieviešanu, atļauju izsniegšanu un reģistrāciju.

Piedāvātā redakcija
-
	Ineta Lavrinoviča (ZM)

	13.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums
Anotācijā nav sniegts pietiekams izvērtējums par šāda regulējuma iespējamo ietekmi uz mājsaimniecībām un citiem apkures iekārtu lietotājiem. Lai gan anotācijā norādīts, ka pašvaldībām, pieņemot lēmumus par ierobežojumu noteikšanu, jāņem vērā centralizētās siltumapgādes pieejamība un iedzīvotāju finansiālās iespējas, nav izvērtēts potenciāli skarto mājsaimniecību loks un iespējamās izmaksas prasību izpildei. Tāpat nav izvērtēta ietekme uz sociāli mazaizsargātām iedzīvotāju grupām un enerģētiskās nabadzības riskam pakļautām mājsaimniecībām. Lai arī konkrētais ietekmes apjoms būs atkarīgs no katras pašvaldības pieņemtajiem lēmumiem un šobrīd nav precīzi nosakāms, anotācijā būtu jānorāda likumprojekta ietekmes potenciālais tvērums un tā būtu papildināma ar detalizētāku sociālekonomiskās ietekmes izvērtējumu.
Piedāvātā redakcija
-
	Diāna Rupeika (ZM)

	14.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijā lietot vienotu terminoloģiju atbilstoši terminam “dzīvnieku izcelsmes blakusprodukti”, attiecīgi anotācijas sadaļā 1.3. Pašreizējā situācija, problēmas un risinājumi, 54. lpp. tekstu papildinot ar vārdu “izcelsmes”. 

Lūdzam anotācijas sadaļā 1.3. Pašreizējā situācija, problēmas un risinājumi, 54. lpp. tekstā precizēt lietoto terminoloģiju attiecīgi vai nu "liellopu vienības" vai "dzīvnieku vienības".
Piemēram, teikumā "Saimniecībās, kurās tiek turētas tikai dējēvistas ar dzīvnieku vienību skaitu 300 vai vairāk, vai tikai citu mājputnu kategorijas ar liellopu vienību skaitu 280 vai vairāk". Atbilstoši Direktīvas 2024/1785 II pielikuma (grozītās Direktīvas 2010/75/ES I.a pielikuma) prasībām tiek lielots termins  "liellopu vienības", nevis "dzīvnieku". 
 
Piedāvātā redakcija
"tajā pašā sadaļā attiecībā uz dzīvnieku līķu un dzīvnieku izcelsmes atkritumu apglabāšanas vai pārstrādes iekārtas, kuru jauda pārsniedz 10 tonnas dienās dzīvnieku atkritumi tiek aizstāti ar "dzīvnieku izcelsmes blakusprodukti”." 
	Ineta Lavrinoviča (ZM)



